D Schrägseilbrugg übberschpannt uff dè südlichè Rhysitè d Gründèschtrõssè mit 26,5 Meter Stützwitti un aaschlièssend dè Strom mit 125,26 Meter. D Faarbaanobberkantè wyst bezogè uff s Mittelwasser vum Rhy è Höchi vo 10,5 Meter uff, dè öppè 70 Grad schräge Pǜlon è Höchi vo 51,9 Meter. D Styl un dè Rigèl vum raamèartigè Pǜlon hèn massivi, öppè rächteggigi Querschnitt uss Staalbedong un wörred durch è Z-förmigi Staaluusfachung in Querrichtig uusgschteift. Dè Pǜlon isch im Fels ygschpannt un hè! zwei Seilebènè. Er wörd a dè Spitzè durch sechs fächerförmig aagordneti Kabel bro Sitè belaschtet un isch durch zwei Bündel mit je acht Kabel im Zürcher Widderlager voankerèt. S Widderlager, è Staalbedongkaschtè, isch widderum mit 64, bis zu 60 Meter langè, vorgschpanntè, permanentè Anker im Kalchfels voankerèt.